BEAUTY ดีดกลับเกือบ 4% หลังรูดแรงวานนี้ โบรกฯแนะเป้า 2.70 บ. อัพไซด์ 19%
BEAUTY ดีดกลับเกือบ 4% หลังรูดแรงวานนี้ โบรกฯแนะเป้า 2.70 บ. อัพไซด์ 19% ล่าสุดอยู่ที่ 2.26 บาท บวก 0.08 บาท หรือ 3.67% มูลค่าซื้อขาย 222.20 ล้านบาท
BEAUTY ดีดกลับเกือบ 4% หลังรูดแรงวานนี้ โบรกฯแนะเป้า 2.70 บ. อัพไซด์ 19% ล่าสุดอยู่ที่ 2.26 บาท บวก 0.08 บาท หรือ 3.67% มูลค่าซื้อขาย 222.20 ล้านบาท
28 ม.ค. 2563

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.37 น. อยู่ที่ 2.26 บาท บวก 0.08 บาท หรือ 3.67% สูงสุดที่ 2.32 บาท ต่ำสุดที่ 2.16 บาท ด้วยมูลค่าซื้อขาย 222.20 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ว่า เบื้องต้นยังแนะนำ “ถือ” หุ้น BEAUTY ให้ราคาเป้าหมายที่ 2.70 บาท หลังเมื่อวานนี้ราคาหุ้น BEAUTY ร่วงลงแรงถึง 7.6% จากความกังวลของนักลงทุนต่อรายได้จากจีนหลังการแพร่ระบาดของเชื้อไวรัสโคโรนาสายพันธุ์ใหม่ ซึ่งจากการสอบถามบริษัทคาดว่ารายได้จากการส่งออกไปจีนได้รับผลกระทบอย่างมีนัยสำคัญ เนื่องจากการบริโภคในจีนปรับตัวลดลง โดยตั้งแต่ต้นเดือนม.ค.จนถึงปัจจุบัน มียอดส่งออกอยู่ประมาณ 20 ล้านบาท
ทั้งนี้ BEAUTY มีสัดส่วนรายได้จากตลาดจีน (รวมนักท่องเที่ยวจีนที่มายังไทย และการส่งออกไปยังประเทศจีน) ประมาณ 23% ของรายได้ทั้งหมด คาดส่งผลกระทบต่อรายได้ BEAUTY ที่ 48 ล้านบาท/เดือน และกำไรสุทธิ BEAUTY ที่ 7 ล้านบาท/เดือน หรือ 2.2% ของประมาณการกำไรสุทธิปี 63 (อิงผลกระทบจากเชื้อไวรัสโคโรนาเพียง 1 เดือน)
สำหรับไตรมาส 1/63 ประเมินผลประกอบการจะปรับตัวลงเมื่อเทียบจากปีก่อน และเมื่อเทียบจากไตรมาสก่อนอย่างมีนัยสำคัญ ทั้งจาก Low season ของกลุ่ม และยังได้รับผลกระทบจากเชื้อไวรัสโคโรนาที่ระบาด ส่งผลให้การบริโภคในประเทศและจำนวนนักท่องเที่ยวจีนที่มาไทยปรับตัวลดลงอย่างมาก โดยเดือน ก.พ. คาดจำนวนนักท่องเที่ยวจีนจะปรับตัวลดลงสูงถึง 70% เมื่อเทียบจากปีก่อน
ด้านการส่งออกไปยังตลาดจีนประเมินว่าจะส่งผลกระทบอย่างมีนัยสำคัญ เนื่องจากผู้บริโภคกังวลต่อการระบาดของไวรัสโคโรนา ก็จะระมัดระวังการออกจากบ้านคาดส่งผลกระทบต่อยอดขาย BEAUTY ทำให้ประเมินยอดขายจากตลาดจีนทั้งปี 63 ที่ 576 ล้านบาท มีแนวโน้มที่จะปรับประมาณการรายได้จากตลาดจีนลง โดยอยู่ระหว่างศึกษาผลกระทบจากเชื้อไวรัรสโคโรนา